สวัสดีค่ะ หนูอายุ17 หนูไปฝังเข็มมาได้2เดือนแล้ว เมื่อเดือนที่แล้วประจำเดือนหนูไม่มา แต่เดือนนี้วันที่5-14มีเลือดคล้ายประจำเดือนแต่ไม่น่าใช่เพราะมันไม่ติดผ้าอนามัยเลยและมันนานเกินไปแถมเลือดเป็นสีดำอีก ครั้งที่2หนูจะเป็นวันที่19จนถึงตอนนี้ มีเลือดคล้ายประจำเดือนมาอีกแต่ก็เป็นเหมือนครั้งที่1และเมื่อ2วันที่แล้วมีมูกใสๆปนเลือดออกมา หนูจะเป็นอะไรไหมค่ะ หนูกลัวและกังวนไปหมดแล้ว😭😭
สวัสดีค่ะ การมีเลือดออกกระปริดกระปรอยทางช่องคลอดนั้นเป็นผลข้างเคียงที่เจอได้บ่อยของยาฝังคุมกำเนิดยาฝังคุมกำเนิดเป็นการคุมกำเนิดที่มีประสิทธิภาพสูง โอกาสตั้งครรภ์น้อยกว่า 1% หากทำในสถานพยาบาลที่เชื่อถือได้ โดยมีผลข้างเคียงได้แก่-เลือดออกกระปริดกระปรอยทางช่องคลอด-ประจำเดือนมาไม่สม่ำเสมอจนถึงไม่มา-สิวขึ้น-น้ำหนักตัวขึ้น-มีขนดก และมีความต้องการทางเพศลดน้อยลงหากเป็นเลือดออกจากผลข้างเคียงยา ไม่ต้องทำอะไร ถ้าเลือดมามากจนต้องใช้ผ้าอนามัยชุ่มแผ่น มาติดต่อกันเป็นเดือน จนมีภาวะซีด เพลีย อันนี้น่าจะต้องหาสาเหตุอื่นๆร่วมด้วยเช่นเนื้องอกมดลูก เนื้องอกปากมดลูก รังไข่ทำงานผิดปกติ หรือติดโรคติดต่อทางเพศสัมพันธ์ แนะนำไปพบสูตินรีแพทย์เพื่อตรวจภายในและอัลตราซาวน์หน้าท้องค่ะการดูแลตัวเองเบื้องต้น ทำความสะอาดอวัยวะเพศภายนอกด้วยน้ำสะอาด งดการมีเพศสัมพันธ์ไปก่อนในช่วงที่เลือดออก ไม่ซื้อยาปรับฮอร์โมนหรือยาสตรีใดๆมารับประทานเองหากไม่ชอบให้มีเลือดออกกระปริดกระปรอยทางช่องคลอด อาจปรึกษาแพทย์เพื่อลองเปลี่ยนวิธีการคุมกำเนิด เช่นใช้ยาคุมกำเนิดแบบรับประทาน ซึ่งมีผลข้างเคียงนี้ได้น้อยกว่า